खाद्य निरीक्षण विभाग की ओर से शहर के अंदर हर छोटे-बड़े दुकानों का रजिस्ट्रेशन कराने का लक्ष्य दिया गया है। इसी के तहत यह अब हर दिन 25-30 थोक व खुदरा दुकानदारों को नोटिस दिया जाएगा। गौरतलब है कि शहर में किसी भी सब्जी या आलू-प्याज की मंडी के दुकानदारों ने अपना रजिस्ट्रेशन नहीं कराया है। जिसकी वजह से सरकार के राजस्व की हानि होती है। इसी को ध्यान में रखते हुए दो माह के अंदर हर दुकानदार को नोटिस दिया जाएगा ताकि हर दुकान का रजिस्ट्रेशन नंबर मिल पाए।